KYJEV. Šiestich ľudí zranil dnes večer výbuch v IC vlaku smerujúcom zo západoukrajinského mesta Černovci do Kyjeva. K výbuchu došlo v treťom vozni vlaku v okamihu, keď stál na výhybke pri stanici Lužany, približne o 17. h SEČ.
Dvaja vlakoví sprievodcovia a štyria cestujúci utrpeli vážne zranenia, najmä popáleniny, ktoré ich neohrozujú na živote. Všetkých zranených hospitalizovali.
Informovala hovorkyňa ministerstva dopravy Lilia Krinycká. Polícia vyšetruje príčinu výbuchu.